Latibonit, RANIPH mande Leta aplike lwa sou entegrasyon moun andikape yo - Kreyòl Enfo
Latibonit, RANIPH mande Leta aplike lwa sou entegrasyon moun andikape yo
03/12/2018 Kreyòl Enfo	jounen entènasyonal moun andikape
Gonayiv, lendi 3 desanm 2018 .- Nan lokazyon jounen entènasyonal moun andikape yo, Kòdinasyon depatmantal Latibonit Rezo asosyasyon nasyonal pou entegrasyon moun andikape yo (RANIPH) mande otorite yo nan Leta a pran tout dispozisyon pou aplike lwa sou entegrasyon moun andikape yo ki te vote depi nan lane 2012.
Kòdonatè òganizasyon an, Mocles Jean-Baptiste di se ak lapenn l ap konstate Leta ayisyen manke mete men nan batay k ap mennen pou tout andikape entegre nan sosyete a. Mouche Jean-Baptiste siyale, jiskaprezan, pa vrèman gen lekòl adapte pou moun andikape yo.
Pandan yon brase lide wikenn nan sou « Edikasyon pou tout moun », Mocles Jean-Baptiste di li regrèt pa janm gen jefò ki fèt pou fasilite andikape yo rantre san difikilte nan yon pakèt biwo piblik.
← Kowat Luka Modric ( Real Madrid ) ranpòte balon dò magazin France Football 2018 la. Mitan tèren an ki te genyen Lig Chanpyon yo epi fè final nan dènye Mondyal la fini devan Cristiano Ronaldo ak Antoine Griezmann.
NBA : Giannis Antetokounmpo ak Tobias Harris fini meyè jwè mwa novanm nan →